5.septembril sõitsime me kuuekesi (lisaks minule Airi Sokk, Siivi Liivik, Toomas Holmberg, Aare Hommik ja Andero Saar) läbi Riia ja Moskva Tehrani. Sealt veidi üle 70 km eemal kõrgub vulkaan kohaliku nimega Kuh-e-Damavand. Selline Elbrusest veidi kõrgem, kuid oluliselt lumevabam kaunitar. Võtsime tõusuks rahulikult kuus ja pool päeva ning tulemus oli vastav - 12.septembri keskpäeva paiku jõudsime kõik kuuekesi ka eesmärgile, 5671 m kõrgusele.